דבוקת המרוץ רוכבת במהדורה של 2014.
פביאן קנצ'לארה חוצה את קו הסיום בפיאצה דל קמפו ומנצח במהדורה של 2008, כשהוא מקדים את אלסנדרו באלאן
מפת מסלול המרוץ ב-2018, קטעי דרכי העפר מסומנים בירוק
**סטראדֶה ביאנקֶה** (באיטלקית: **Strade Bianche**; בעברית: "דרכים לבנות") הוא מרוץ אופניים חד-יומי שנערך בחודש מרץ. המרוץ מוזנק ומסתיים בסיינה ומשמש כחלק מקלאסיקות האביב. המנצח הראשון במרוץ היה אלכסנדר קולובנב (אנ') הרוסי. שיאן הניצחונות במרוץ הוא פביאן קנצ'לארה השווייצרי שניצח שלוש פעמים במרוץ.

המרוץ מאורגן על ידי חברת RCS (אנ'). אף על פי שהמרוץ נחשב למרוץ חדש שנוסד "רק" בשנת 2007, בעוד לשאר קלאסיקות האביב יש ותק של עשרות שנים, הוא זכה במהירות להתעניינות ופופולריות ומשמש כאחד המרוצים החד יומיים החשובים והיוקרתיים באיטליה. והוא אחד מסבב מרוצי הוורלד טור, הסבב הבכיר ביותר למרוצי כביש. ונבחר להיות כאחד מהמרוצים החד-יומיים הספורים הנכללים בסבב הוורלד טור. משנת 2015, נערך גם מרוץ נשים. 

המאפיין הבולט במסלול המרוץ, שגם הקנה למרוץ את שמו, הוא מקטעים של דרכי עפר מהודקות שצבען בהיר (כצבע אדמת החרסית המקומית) המשובצים במסלול של כביש האספלט. במקרה שיורד גשם לפני או בזמן המרוץ, מקטעים אלו הופכים בוציים ותנאי המרוץ נעשים קשים עוד יותר.

היסטוריה
--------

### מונטה פאשי ארויקה

ב-1997 התקיים לראשונה מסע האופניים (במתכונת "גראן פונדו") "ל'ארויקה" (אנ'), שיועד לרוכבים חובבנים על אופני וינטג' בלבד. המסע החל והסתיים בעיירה גאיולה (אנ') שמצפון לסיינה. מטרת המארגנים הייתה לנסות להחיות את תנאי המרוצים שהיו נהוגים בעבר, על אופניים כבדים וישנים, בדרכי עפר ובכבישים ישנים שחלקם לא היו סלולים היטב. מסע האופניים צבר פופולריות ואף הועתק במשך השנים למקומות נוספים בעולם. ל'ארויקה קיים גם כיום ומשתתפים בו כ-7,500 רוכבים.

בשנת 2007 נערך יומיים אחרי המסע הפופולרי גם מרוץ מקצועני, שנקרא מונטה פאשי ארויקה לאחר שקיבל את החסות המסחרית של הבנק המקומי, "Banca Monte dei Paschi di Siena". המרוץ החל בגאיולה והסתיים לאחר 180 קילומטר בסיינה. במרוץ ניצח אלכסנדר קולובנב הרוסי מקבוצת CSC. 

ב-2008, הועבר המרוץ למחצית הראשונה של מרץ, קרוב יותר לקלאסיקות האביב וניצח בו פביאן קנצ'לארה. ב-2009 נוספו למרוץ כ-10 קילומטר, לאורך כולל של 190 קילומטר. עד 2011 כלל שם המרוץ את שם הבנק מונטה פאשי, וב-2012, לאחר שהבנק הפסיק את החסות המסחרית, הפך רשמית ל"סטראדה ביאנקה".

### סטראדה ביאנקה

ב-2014, המרוץ התחיל בסן ג'ימיניאנו.
בשנת 2015, שונה שמו שוב ל"סטראדה ביאנקה - ארויקה פרו", באותה השנה נוסד גם מרוץ נשים ונקרא באותו השם. במרוץ ניצחה מייגן גווארנייר האמריקאית. ב-2017, המרוץ הפך למרוץ וורלד טור. תאריך המרוץ נמצא בסמוך למרוצים כמו טירנו - אדריאטיקו ומילאנו - סן רמו, ולכן הרבה מהמשתתפים במרוץ אחד נוהגים להשתתף גם בשניים האחרים. אף על פי שהמרוץ נערך באיטליה, נכון ל-2020 ניצח בו רק רוכב איטלקי אחד; מורנו מוזר מקבוצת קנונדייל ב-2013.

מנצחים
------

| שנה | רוכב | קבוצה |
| --- | --- | --- |
| 2007 | רוסיהרוסיהאלכסנדר קולובנב | קבוצת CSC |
| 2008 | שווייץשווייץפביאן קנצ'לרה | קבוצת CSC |
| 2009 | שוודיהשוודיהתומאס לופקוויסט | קבוצת קולומביה |
| 2010 | קזחסטןקזחסטןמקסים איגלינסקי | אסטנה (אופניים) |
| 2011 | בלגיהבלגיהפיליפ ז'ילבר | אומגה פארמה לוטו |
| 2012 | שווייץשווייץפביאן קנצ'לארה | רדיו שק - ניסן |
| 2013 | איטליהאיטליה מורנו מוזר | קנונדייל |
| 2014 | פוליןפוליןמיכל קוויאטקובסקי | קוויק סטפ |
| 2015 | צ'כיהצ'כיהזדנק שטיבר | קוויק סטפ |
| 2016 | שווייץשווייץפביאן קנצ'לארה | טרק-סגפרדו |
| 2017 | פוליןפוליןמיכל קוויאטקובסקי | קבוצת סקיי |
| 2018 | בלגיהבלגיהטיש בנוט | לוטו–סודאל |
| 2019 | צרפתצרפתז'וליאן אלאפיליפ | קוויק סטפ |
| 2020 | בלגיהבלגיה ווט ואן ארט | יומבו–ויסמה |
| 2021 | הולנדהולנד מת'יו ואן דר פול | אלפסין–פניקס |
| 2022 | סלובניהסלובניה טאדיי פוגאצ'אר | יו. איי. אי. אמירטס |
| 2022 | הממלכה המאוחדתהממלכה המאוחדת תומאס פידקוק | אינאוס גרנדיירס |

### הכי הרבה ניצחונות

| ניצחונות | רוכב | מהדורות |
| --- | --- | --- |
| 3 | שווייץשווייץפביאן קנצ'לארה | 2008, 2012, 2016 |
| 2 | פוליןפוליןמיכל קוויאטקובסקי | 2014, 2017 |

מרוץ הנשים
----------

 ערך מורחב – **סטראדה ביאנקה לנשים**

קישורים חיצוניים
----------------

ויקישיתוף מדיה וקבצים בנושא **סטראדה ביאנקה** בוויקישיתוף
* אתר האינטרנט הרשמי של סטראדה ביאנקה
* סטראדה ביאנקה, ברשת החברתית פייסבוק

* סטראדה ביאנקה, ברשת החברתית אקס (טוויטר)

* סטראדה ביאנקה, ברשת החברתית אינסטגרם

הערות שוליים
------------

1. ↑  Eroica rides: The growing popularity of retro bikes, באתר cyclingweekly,‏ 5 באוקטובר 2016
2. ↑  Vintage bottles and heroic cycling at L'Eroica, באתר elite-it, ‏2 באוקטובר 2019

| אירועי ה-UCI World Tour |
| --- |
| 

|  |  |
| --- | --- |
| טור דאון אנדר • פריז–ניס • טירנו–אדריאטיקו • מילאנו–סן רמו • וולטה אה קטלוניה • E3 בינקבנק קלאסיק • גנט–וייפלחם • הטור של פלנדריה • הטור של חבל הבאסקים • פריז–רובה • מרוץ אמסטל גולד • לה פלש ואלון • לייז'–בסטון–לייז' • טור דה רומאנדי • ג'ירו ד'איטליה • דופינה ליברה • טור דה סוויס • טור דה פראנס • קלאסיקה סן סבסטיאן • הטור של פולין • בינקבנק טור • וואלטה אספניה • קלאסיקת ברטאן • קלאסיקת המבורג • גרנד פרי קוויבק • גרנד פרי מונטריאול • ג'ירו די לומברדייה • אשבורן–פרנקפורט |  |

 |